Új vezért kap az Intel
A cég eddigi vezérigazgató-helyettese, Brian Krzanich vezeti május közepétől a legnagyobb processzorgyártót. 31 éve az Intelnek dolgozik.
Az 52 éves Brian Krzanich váltja az Intel vezérigazgatói székében Paul Otellinit. A cég első embereként május 16-án hivatalba lépő Krzanich az Intel hatodik vezérigazgatója. 1982 óta dolgozik az Intelnél, mérnökként kezdett, 2012 januárja óta pedig a vállalat vezérigazgató-helyettese. A Verge szerint az új vezér az elmúlt időszakban aktívan hozzájárult ahhoz, hogy a processzorgyártó alacsonyabb költségek mellett is növelni tudja gyártási teljesítményét.

A most leköszönő Paut Otellini majdnem napra pontosan 8 évig töltötte be a posztot, 2005. május 18-án lett az Intel vezérigazgatója, most nyugdíjba megy. Mivel Otellini az igazgatóság elnöke is volt, erre a pozícióra is új személy kerül, ő Renée James lesz.
Brian Krzanich Intel Renée James